Angela Merkel
Angela Dorothea Merkel (nata Hamburgi die 17 Iulii 1954) est cancellaria foederalis Rei Publicae Foederatae Germaniae et prima femina, quae hoc munus in tota historia Germaniae sustinet.

Familia, iuventus munusque 
Filia pastoris Horsti Kasneri magistraeque Herlindae Kasner (natae Jentzsch) in Re Publica Democratica Germanica erudita est. Annis ab 1973 ad 1978 Lipsiae studebat atque diploma physicae adepta est. Tum Berolinum Orientale profecta in Academia Scientiarum, primum in Sectione Chimiae Theoreticae, deinde in Sectione Chimiae Analyticae, laboravit. Ibidem anno 1986 doctoratum rerum naturalium assecuta est.

Cursus honorum

In rebus novis Res publica Democratica Germanica (1989–1990) 
Merkel anno 1990 post res novas in Re Publica Democratica Germanica in Cameram Populi primo tempore libere creatam missa est. Praeterea oratrix primi ministri RDG Lotharii de Maizière (CDU) fuit.

Administra Foederalis (1991–1998) 
[[Fasciculus:Angela Merkel (2008) (cropped).jpg|thumb|Angela Merkel''' anno 2008 picta]]
Ab 3 Octobris 1990, post unificationem Germaniae, Merkel legata Dietae Foederalis Germaniae est, die 18 Ianuarii 1991 administra foederalis feminarum et iuventutis, 17 Novembris 1994 administra foederalis oecologicae facta est. 

 Secretaria generalis et praeses CDU 
Anno 1998, post victoriam Socialis Democraticae Factionis Germaniae collegium summorum magistratuum relinquere coacta est. Eodem anno praeses novus CDU, Volfgangus Schäuble Angelam Merkel secretariam generalem suae factionis nominavit. Ex mense Aprili 2000, Christianae Democraticae Unioni Germaniae (Theodisce CDU) praesidebat. Mense Decembri 2018 non iam candidata praesidis CDU fuit et Anna Margarita Kramp-Karrenbauer eius successor electa est.

 Cancellaria Foederalis Germaniae (ex anno 2005) 
Die 22 Novembris 2005 cancellaria coalitionis magnae electa est, prima mulier tota in historia, quae Germaniae imperat. Ante hanc electionem imperaverunt Gerardus Schröder et Helimutus Kohl. Vicarius cancellariae factus est Francus Gualterus Steinmeier, egregius sodalis Socialis Democraticae Factionis Germaniae (Theodisce: SPD). Post electionem 27 Septembris 2009 Merkel foedus cum SPD finivit et nunc cum FDP Guidone Westerwelle duce de novo consilio administrorum egit, quod 28 Octobris nominatum est. Die 22 Septembris 2013 comitiis Dietae Foederalis vicit, sed factio FDP victa noniam legatos in parlamentum mittere potuit. Die autem 17 Decembris 2013 tertio cancellaria electa est et nunc iterum foedus regnandi cum SPD factione habet. Post electionem anno 2017 habitam Merkel primo cum FDP et Viridibus de foedere regnandi agebat, sed successu caruit. Tum cum Socialibus Democraticis iterum foedus fecit: Die 14 Martii 2018 quartum cancellaria foederalis electa est.

Anno 2008, Praemium Caroli Magni accepit. Alumna Universitatis Harvardianae honoris causa creata est die 30 Maii 2019.

 Notae 

 Bibliographia 
 Landler, Mark. 2017. "Merkel Meets Trump, the Defender Versus the Disrupter." New York Times,'' 17 Martii.

 Conradus Adenauer
 Ioachimus Gauck
 Helimutus Kohl
 Christianus Wulff

Nexus externi 

 Pagina personalis Angelae Merkel

Alumni Universitatis Harvardianae
Alumni Universitatis Lipsiensis
Administri Foederales Oecologiae
Administri Foederales Feminarum et Iuventutis
Cancellarii Germaniae
Chemici Germaniae
Incolae Germaniae
Incolae Rei publicae Democraticae Germanicae
Legati Dietae Foederalis Germaniae
Physici Germaniae
Praesides CDU
Praesides Fractionis CDU/CSU Dietae Foederalis Germaniae
Praemium Caroli Magni
Secretarii generales CDU